  Майя Бывальцева Удмуртиын «Лыжня России» ужрад улсын валтӥсь ӵошатсконъёсын 10 иськеме бызёнын зарни медальёс утӥзы Ижкарысь биатлонист Роман Тарасов но Можгаысь куасэн бызьылӥсь Дарина Лекомцева. Йылпумъянъёс сярысь иворъёсъя «Удмуртия» агентстволы 13-тӥ тулыспалэ вераз элькунысь Спортъя дасяськонъя центрысь ёзэтлэн кивалтӥсез Анна Санникова. 10 иськеме бызёнын 1998-тӥ арын вордскем но солэсь бадӟым воргоронъёс пӧлын вормизы: 1-тӥ инты — Роман Тарасов (Ижкар); 2-тӥ инты — Дмитрий Баграшов (пичи Пурга); 3-тӥ инты — Константин Главатских (Кез). Нылкышноос пӧлын 10 иськеме бызёнын нырысетӥ 3 интыосты басьтӥзы Можгаысь куасэн бызьылӥсьёс: 1-тӥ инты — Дарина Лекомцева; 2-тӥ инты — Резеда Сибагатуллина; 3-тӥ инты — Снежана Иванова. 5 иськеме бызёнын 1999-тӥ арын вордскем но солэсь пичигес пиос пӧлын нырысетӥ кык интыосты басьтӥзы Кезысь агай-вынъёс, куинетӥ луиз Ижкарысь спортсмен: 1-тӥ инты — Тимофей Чечегов (Кез); 2-тӥ инты — Артём Чечегов (Кез); 3-тӥ инты — Игорь Коротаев (Ижкар). Нылъёс пӧлын тужгес кужмо луэмзэс возьматӥзы Ижкарысь куасэн бызьылӥсьёс: 1-тӥ инты — Розалия Галимзянова; 2-тӥ инты — Ирина Широбокова; 3-тӥ инты — Алёна Нигматуллина. 2017-тӥ арын «Лыжня России» ужрадэ Удмуртиын 8 сюрслэсь трос адями пыриськиз, со пӧлысь 5 сюрсэз куас сюресъёс вылэ Ижкарын потӥзы. «Лыжня России-2017» Ижкарын 19 фото Тегъёс: Спорт Ижкар Кез Можга Удмуртия ПичиПурга куасэнбызьылон  